## Zakon o izmjenama i dopunama Zakona o upravnoj inspekciji

### NN 47/1990 (14.11.1990.), Zakon o izmjenama i dopunama Zakona o upravnoj inspekciji

# SABOR REPUBLIKE HRVATSKE

Na temelju člana 389. Ustava Republike Hrvatske, donosim

## UKAZ

### o proglašenju Zakona o izmjenama i dopunama Zakona o upravnoj inspekciji

Proglašava se Zakon o izmjenama i dopunama Zakona o upravnoj inspekciji,
kojeg je Sabor Republike Hrvatske donio na sjednici Vijeća općina 9. studenoga
1990. i Društveno-političkog vijeća 9. studenoga 1990. godine.

Klasa 011-01/90-02/32

Urbroj 71-90-1

Zagreb. 9 studenoga 1990.

Predsjednik Republike Hrvatske

**dr. Franjo Tudman, v. r.**

---

## ZAKON

### o izmjenama i dopunama Zakona o upravnoj inspekciji

Član 1.

U Zakonu o upravnoj inspekciji ("Narodne novine" br. 17/86)
član 30. mijenja se i glasi:

"Ako upravni inspektor utvrdi, da radnik organa uprave nema položen
stručni ispit kojeg je bio obavezan položiti za obavljanje poslova na koje
je raspoređen, zabranit će da radnik dalje obavlja te poslove."

Član 2.

U članu 31. stav 1. mijenja se i glasi

"Ako upravni inspektor utvrdi da na poslovima za koje su propisani
jedinstveni nazivi poslova i uvjeti koje moraju ispunjavati radnici, u
smislu odredbi Zakona o upravi, radi radnik koji nema odgovarajuću propisanu
stručnu spremu prema odredbama pravilnika o unutarnjoj organizaciji i načinu
rada, zabranit će da radnik dalje obavlja te poslove."

Stavovi 2. i 3. brišu se

Član 3.

U članu 33. u stavu 1. iza alineje druge dodaje se nova alineja koja
glasi

" Naredit će rukovodiocu organa ili organizacije da osigura provođenje
administrativnog izvršenja rješenja donesenih po službenoj dužnosti, za
koja su se stekli zakonom utvrđeni uvjeti za izvršenje".

Član 4.

Iza člana 33. dodaje se novi član 33a. koji glasi:

"Kada upravni inspektor ocijeni da je u pojedinačnom upravnom predmetu
došlo do povreda zakona zbog kojih postoje uvjeti za poduzimanje izvanrednih
pravnih sredstava, ovlašten je:

- predložiti rukovodiocu organa ili organizacije da se provede obnova
postupka po službenoj dužnosti, ako su za to ispunjeni uvjeti odnosno predložiti
nadležnom javnom tužiocu da podnese zahtjev za obnovu postupka,

- predložiti javnom tužiocu da podnese zahtjev za zaštitu zakonitosti,

- predložiti javnom tužiocu da pokrene postupak poništavanja i ukidanja
rješenja po pravu nadzora,

- predložiti oglašavanje rješenja ništavnim

Ukoliko nadležni rukovodilac ne postupi po prijedlogu iz stava 1. alineja
1. i 4. ovoga člana, o tome će upravni inspektor obavijestiti izvršno vijeće
društveno-političke zajednice"

Član 5.

Član 39. mijenja se i glasi

"Novčanom kaznom od 2.000,00 - 5.000,00 dinara kaznit će se za
prekršaj rukovodilac organa ili organizacije:

1. ako upravnom irlspektoru onemogući nesmetano obavljanje nadzora odnosno
ako mu u određenom roku ne dostavi tražene podatke (član 25. stav 2. član
26. stav 1),

2. ako ne izvrši·u određenom roku naređenu mjeru zabrane rada radniku
koji nema položen stručni ispit (član 30. stav 1. ),

3. ako u određenom roku ne obaveže radnika na polaganje stručnug ispita
odnosno nedostatak ne otkloni na drugi propisan način (član 30. stav 2),

4. ako u određenom roku ne izvrši naređenu mjeru zabrane rada radniku,
koji nema propisani stupanj stručne spreme (član 31. stav 1.),

5. ako u određenom roku ne otkloni nepravilnosti i nedostatke utvrđene
nadzorom (član 33. stav 1. alineja 1.),

6. ako se u organu ili organizaciji nastave poduzimati upravne radnje
protivno zakonu i drugom propisu (član 33. stav 1. alineja 2),

7. ako ne osigura provođenje administrativnih izvršenja rješenja (član
33. stav 1. alineja 3.).

Za prekršaj u točama 1, 6. i 7. prethodnog stava kaznit će se i radnik
koji radi na određenim poslovima i zadacima."

Član 6.

Ovaj zakon stupa na snagu osmoga dana nakon objave u "Narodnim
novinama".

Klasa: 043-01/90-01/03

Zagreb, 9. studenoga 1990.

SABOR REPUBLIKE HRVATSKE

Predsjednik Vijeća općina

**Slavko Degoricija, v. r.**

Predsjednik Društveno-političkog vijeća

**Ivan Vekić, v. r.**

Predsjednik Sabora

**dr. Žarko Domljan, v. r.**

Zakon, NN 47/1990-878
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)